
APSPRIEDES AR PIEGĀDĀTĀJIEM NOTEIKUMI
atklātā konkursā “Illumina reaģentu un materiālu piegāde”
[bookmark: _Hlk82699583][bookmark: _Hlk503161718](ID. Nr. BIOR 2023/47/AK)
Rīgā,                                                                                                                                         2023. gada 27. oktobrī
1. Pasūtītāja nosaukums: Pārtikas drošības, dzīvnieku veselības un vides zinātniskais institūts „BIOR” (turpmāk arī – Institūts).
2. Publiskās apspriedes pamatojums: Institūts saskaņā ar Publisko iepirkumu likuma 18. panta 21 daļu rīko apspriedi ar piegādātājiem, lai nodrošinātu piegādātāju iespējas iepazīties ar plānotā atklātā konkursa pamatnoteikumiem, tehniskās specifikācijas prasībām, kā arī saņemtu ieinteresēto pretendentu priekšlikumus atklātā konkursa dokumentu pilnveidei.
3. Iepirkuma priekšmets: Illumina reaģentu un materiālu piegāde.
4. Iepirkuma identifikācijas numurs: BIOR 2023/47/AK.
5. Kopējais pakalpojuma sniegšanas laiks: 12 (divpadsmit) mēneši no līguma noslēgšanas dienas.
6. Plānotais atklātā konkursa izsludināšanas laiks: 2023. gada novembris.
7. Paredzamā līgumcena: EUR 245 831, 00 bez PVN.
8. Apspriedes norise: 
8.1. Apspriede tiek organizēta, nodrošinot piegādātāju iespējas attālināti iepazīties ar plānotā atklātā konkursa pamatnosacījumiem un tehniskās specifikācijas prasībām, elektroniski sniegt priekšlikumus atklātā konkursa dokumentācijas pilnveidei;
8.2. Pasūtītājs paziņojumu par organizēto apspriedi publicē Iepirkumu uzraudzības biroja Publikāciju vadības sistēmā (turpmāk – IUB PVS);
8.3. Apspriedes norises laiks: datums, līdz kuram sniedzami piegādātāju priekšlikumi atklātā konkursa dokumentācijai, tiek norādīts IUB PVS paziņojumā;
8.4. Piegādātāji izskata ar plānoto atklāto konkursu saistītos dokumentus un sniedz priekšlikumus, ja tādi ir, par piegādātāju ierobežojošām prasībām un izsaka priekšlikumus nepieciešamajiem labojumiem, izsaka iespējamās līgumcenas priekšlikumus.
9. Piegādātāju priekšlikumu iesniegšanas kārtība: 
9.1. Piegādātāji priekšlikumus iesniedz, nosūtot uz iepirkuma komisijas sekretāres elektroniskā pasta adresi kristine.kalnina@bior.lv IUB PVS paziņojumā norādītajā priekšlikumu iesniegšanas termiņā;
9.2. Piegādātāju priekšlikumi sagatavojami izsmeļoši, konstruktīvi un sniedzot pamatojumu noteiktu precizējumu veikšanai.
10. Priekšlikumu izskatīšanas kārtība:
10.1. Pasūtītājs izskata piegādātāju sniegtos priekšlikumus un izvērtē to pamatotību un nepieciešamību iekļaušanai atklātā konkursa dokumentācijā;
10.2. Pasūtītājs pretendentam, kas iesniedzis priekšlikumus atklātā konkursa dokumentācijas pilnveidei, nesniedz detalizētu priekšlikumu izvērtējumu un pamatojumu piedāvāto priekšlikumu iekļaušanai vai neiekļaušanai atklāta konkursa dokumentācijā.
11. Apspriedei publicējamā informācija:
11.1. 1. pielikums - Plānotās pretendentu kvalifikācijas (atlases) prasības.
11.2. 2. pielikums - Tehniskais un finanšu piedāvājums (veidne, kas tiks pievienota atklātā konkursa nolikumam kā 2. pielikums).
Pasūtītājs jau iepriekš izsaka pateicību ieinteresētajiem piegādātājiem par iesaisti un priekšlikumu sniegšanu!

